Invictus és un drama biogràfic de 2009 basat en el llibre "El Factor Humà", de John Carlin. El film explica el paper de Nelson Mandela durant la Copa del Món de Rugbi de 1995 celebrada a Sud-àfrica després de dècades d'apartheid. La pel·lícula és dirigida per Clint Eastwood i protagonitzada per Morgan Freeman com a Mandela, en aquell moment president de Sud-àfrica, i Matt Damon com a François Pienaar, el capità de l'equip de rugbi sud-africà.